ร้านนี้ขายก๋วยเตี๋ยวเป็ดมาประมาณ 20 ปี แต่ประสบการณ์การต้มเป็ดพะโล้มีมานานกว่านั้น ตั้งแต่รุ่นพ่อ

เดิมเขาหยุดเฉพาะวันอาทิตย์ วันหยุดพิเศษ และเทศกาลต่างๆ แต่ปัจจุบันเขาหยุดเสาร์ อาทิตย์ และวันธรรมดาก็ไม่ค่อยแน่นอน ส่วนมากจะขายวันจันทร์ อัังคาร พฤหัส และศุกร์ แต่บางครั้งก็หยุด บางพุธก็อาจจะขาย สรุปวันเปิดร้านไม่แน่นอน ขายช่วงเวลา 7:00-12:30 น. 

เนื่องจากปัจจุบันเจ้าของร้านขายคนเดียว จึงขายหลายวันติดกันไม่ไหว และบางครั้งติดธุระ วันเปิดร้านจึงไม่แน่นอน และเขาจะทำแค่พอดีขายต่อวัน บางวันขายดีมากก็จะหมดเร็วก่อนเวลา 

เอาเป็นว่าอย่าตั้งใจเดินทางมากิน แค่ผ่าน หรืออยู่ใกล้ๆ แวะดู ถ้าร้านเปิดก็แวะกิน โอ้! แล้วแต่ดวง (จริงๆ นะ) ^^

ก๋วยเตี๋ยวเป็ดธรรมดา 30 บาท พิเศษ 40 บาท มีเส้นใหญ่ เส้นเล็ก เส้นหมี่ บะหมี่ ข้าวหน้าเป็ด เกาเหลาเป็ดพะโล้เป็นตัวแล่เนื้อ เลือดเป็ด เครื่องใน ไส้ ไม่มีเป็ดตุ๋น

นีชอบน้ำก๋วยเตี๋ยวกลมกล่อม ไม่เค็มเกิน ใครชอบน้ำเยอะๆ ต้องบอกเขา เพราะปกติจะตักน้ำให้น้อย เนื้อเป็ดอร่อย ไม่มีกลิ่น มีพริกเผาสำหรับคนที่ชอบ

ปล. หม้อก๋วยเตี๋ยวใช้แบบไร้สารตะกั่วค่ะ

